Kuštšovskaja

Kuštšovskaja on staniitsa Venemaal Krasnodari krais, Kuštšovskaja rajooni ja Kuštšovskaja külaasunduse keskus. Asub umbes 180 km Krasnodarist põhja pool Jeja jõe ääres.

Staniitsa rajasid Musta mere kasakad 1794. aastal.

Staniitsa lähedal asub sõjaväelennuväli.

 2010. aasta massimõrv 
4. novembri õhtul 2010 tungis ühe kohaliku ettevõtja majja rühm relvastatud kurjategijaid, kes tapsid majas olnud 12 inimest, sealhulgas 4 last, kellest noorim oli 9-kuune. Pärast veretööd üritati maja süüdata. Maja kustutama saabunud tuletõrjujad leidsid surnukehad. Enamik ohvritest olid surnud torkehaavadesse.

19. novembril teatas Krasnodari krai kuberner, et mõrva tellijad ja täideviijad on tabatud.Kubanimaa kuberner: jõhker massimõrv on lahendatud, Postimees, 19. november 2010 Mõrvade taga oli staniitsas aastaid karistamatult tegutsenud kuritegelik jõuk. Kuberner: Sotši piirkonna kriminaalid on väljunud kontrolli alt

 Viited 

 Välislingid 
http://mystanica.3dn.ru/
http://www.kuschevka1.narod.ru/

Kategooria:Krasnodari krai
Kategooria:Venemaa asulad